ગૃહકાર્યમાંથી ઘડીની નવરાશ મળે ત્યારે પૌરાણિક કન્યાઓ ગૃહઉદ્યોગ ચલાવતી. સુગંધી દ્રવ્યોનો લેપ બનાવતી. આ લેપ તૈયાર કરવો એ પણ એક કલા હતી. વિષ્ણુપુરાણ, શ્રીમદ્ ભાગવત પુરાણ, અગ્નિપુરાણ અને બહ્મવૈવર્ત પુરાણ અનુસાર કુબ્જા લેપ બનાવવાની કલામાં પારંગત હતી. એ કસ્તૂરી અને કુમકુમનું મિશ્રણ કરીને ચંદનને વાટીપીસીને લેપ તૈયાર કરતી. કુબ્જા સ્વયં કહે છેઃ ‘મારું નામ મેકવક્રા છે. હું વિલેપમન કરવાના કામ માટે પ્રખ્યાત છું. તેથી કંસે મને આ કામમાં નીમી છે. મારા સિવાય બીજા કોઈએ પીસીને તૈયાર કરેલું સુગંધી વિલેપન કંસને કદી ગમતું નથી. એથી હું કંસની કૃપાપાત્ર ને ધનપાત્ર થઈ છું.’ આ કુબ્જા વિલેપનની સાથે જ રતિકળામાં પણ નિપુણ હતી!